নিধি সিং
নিধি সিং একজন ভারতীয় টেলিভিশন এবং চলচ্চিত্র অভিনেত্রী। তিনি পার্মানেন্ট রুমমেটস- এ তানিয়া নাগপাল চরিত্রে অভিনয়ের জন্য পরিচিত, ভারতীয় এই ওয়েব ধারাবাহিকটি দ্য ভাইরাল ফিভার এবং বিশ্বপতি সরকার ২০১৪-২০১৬ সালে নির্মাণ করেছিলেন। ২০১৮ সালে তিনি তাপসী পান্নু এবং সাকিব সেলিম-এর সাথে দিল জাঙলি চলচ্চিত্রে আয়েশা কুমার চরিত্রে অভিনয় করেছিলেন। তিনি ২০১৩ সালে একটি বহুভাষিক স্বল্পদৈর্ঘ্য চলচ্চিত্র খুলি খিড়কি-এর মাধ্যমে অভিনয়ে আত্মপ্রকাশ করেছিলেন। নিধি আইটিএ অ্যাওয়ার্ডে সেরা অভিনেত্রী বিভাগে ভারতীয় টেলিভিশন একাডেমি পুরস্কারের জন্য মনোনীত হয়েছি্লেন।